1. juunil 2021 jõustus nõukogu 14. detsembri 2020. aasta otsus (EL, Euratom) 2020/2053 omavahendite süsteemi kohta („omavahendite otsus 2020“). Seda kohaldatakse tagasiulatuvalt alates 1. jaanuarist 2021. Omavahendite ülemmääraks maksete assigneeringute puhul on kehtestatud 2,00 % kõikide liikmesriikide summaarsest kogurahvatulust. 0,60 protsendipunkti sellest on ajutine suurendamine, mille ainus eesmärk on katta kõik Euroopa Liidu taasterahastust tulenevad kohustused.

Mitmeaastase finantsraamistiku kulukohustuste assigneeringute ülemmäär 2023. aastal on 182 667 miljonit eurot jooksevhindades, mis moodustab 1,12 % kogurahvatulust. Mitmeaastase finantsraamistiku maksete assigneeringute ülemmäär on 168 575 miljonit eurot jooksevhindades, mis moodustab 1,03 % kogurahvatulust.

Lisa 1. tabelis on esitatud mitmeaastase finantsraamistiku määruses sisalduv ELi mitmeaastane finantsraamistik 2018. aasta hindades, mida on kohandatud vastavalt nimetatud määruse artikli 2 lõikele 1, artikli 5 lõikele 2 ja artiklile 11.

Teatises on esitatud ka mitmeaastase finantsraamistiku määruse artikli 11 lõike 1 punktide a ja c kohase ühtse varuinstrumendi raames kasutada olevad summad, maksete ülemmäära kohandus vastavalt mitmeaastase finantsraamistiku määruse artikli 11 lõike 1 punktile b ja mitmeaastase finantsraamistiku määruse artiklis 5 sätestatud programmispetsiifilised kohandused.

2.2.Rubriigi 3 vaheülemmäära kohandus

Rubriigi 3 turuga seotud kulude ja otsetoetuste (ühise põllumajanduspoliitika ehk ÜPP esimene sammas) vaheülemmäära kohandatakse aastatel 2021–2027 vastavalt mitmeaastase finantsraamistiku määruse artikli 2 lõikele 1 pärast asjaomases õigusaktis sätestatud ümberpaigutamisi ÜPP esimese ja teise samba vahel. Tervikuna jääb rubriigi 3 kulukohustuste assigneeringute ülemmäär samaks.

Kolmandat korda kohandatakse rubriigi 3 vaheülemmäära mitmeaastase finantsraamistiku 2023. aasta tehnilise kohandusega.

Tähtaeg, mil liikmesriigid pidid komisjoni ümberpaigutusest teavitama, oli 1. august 2021. Tulemus esitati komisjoni 8. novembri 2021. aasta delegeeritud määruses 2022/42 ja 15. veebruari 2022. aasta delegeeritud määruses 2022/648. Need ümberpaigutused hõlmasid maksete vähendamist ja sammastevahelist paindlikkust vastavalt määruse (EL) nr 1307/2013 artikli 11 lõikele 1, artikli 11 lõike 6 neljandale lõigule, artikli 14 lõike 1 seitsmendale lõigule ja artikli 14 lõike 2 seitsmendale lõigule. Need muudatused mõjutavad määruse (EL) 2021/2115 kohaldamist 2023. aastal.

Rubriigi 3 vaheülemmäära muutused jooksevhindades arvestatakse ümber 2018. aasta hindadesse, et kohandada mitmeaastase finantsraamistiku tabelit, mis on väljendatud 2018. aasta hindades. Selleks arvutatakse ümberpaigutuste netosaldo kõigepealt ümber 2018. aasta hindadesse, kasutades kindlaksmääratud 2 % aastadeflaatorit. Seejärel ümardatakse tulemus ülespoole, et väljendada kohandatud vaheülemmäära miljonites eurodes. Ülespoole ümardamine on vajalik tagamaks, et mitmeaastase finantsraamistiku vaheülemmäär on alati suurem kui aastaeelarves Euroopa Põllumajanduse Tagatisfondi (EAGF) kuludeks eraldatav netosaldo. Tekkiv väike erinevus ei osuta varude olemasolule, vaid tuleneb üksnes ümardamisest. Iga-aastases eelarves kasutab komisjon EAGFi kuludeks eraldatava netosaldo täpset summat.

Järgmises tabelis on antud ülevaade ühise põllumajanduspoliitika kahe samba vaheliste ümberpaigutuste netotulemusest (miljonites eurodes) ja nende mõjust rubriigi 3 vaheülemmäärale.

EAGFi vaheülemmäär (turuga seotud kulud ja otsetoetused) pärast ümberpaigutusi (jooksev- ja 2018. aasta hindades) 2021 2022 2023 2024 2025 2026 2027 2021–2027 – jooksevhindades – Rubriigi 3 algne vaheülemmäär 40 925,000 41 257,000 41 518,000 41 649,000 41 782,000 41 913,000 42 047,000 291 091,000 Viimase tehnilise kohandusega (2022) kehtestatud rubriigi 3 vaheülemmäär 40 368,000 41 257,000 41 518,000 41 649,000 41 782,000 41 913,000 42 047,000 290 534,000 Senised netoümberpaigutused –557,046 –618,811 –1 175,857 Netoümberpaigutus praeguses tehnilises kohanduses (2023) –825,789 –825,789 Esimesest sambast teise tehtavate netoümberpaigutuste kogusumma võrreldes algse vaheülemmääraga –557,046 –618,811 –825,789 0,000 0,000 0,000 0,000 –2 001,646 EAGFi netosaldo pärast kõiki ümberpaigutusi 40 367,954 40 638,189 40 692,211 41 649,000 41 782,000 41 913,000 42 047,000 289 089,354 Rubriigi 3 vaheülemmäär pärast ümberpaigutusi 40 368,000 40 639,000 40 693,000 41 649,000 41 782,000 41 913,000 42 047,000 289 091,000 Ümardamisest tingitud erinevus 0,046 0,811 0,789 0,000 0,000 0,000 0,000 1,646 Erinevus võrreldes algse vaheülemmääraga pärast kõiki ümberpaigutusi –557,000 –618,000 –825,000 0,000 0,000 0,000 0,000 –2 000,000 – 2018. aasta hindades – Rubriigi 3 algne vaheülemmäär 38 564,000 38 115,000 37 604,000 36 983,000 36 373,000 35 772,000 35 183,000 258 594,000 Viimase tehnilise kohandusega (2022) kehtestatud rubriigi 3 vaheülemmäär 38 040,000 38 115,000 37 604,000 36 983,000 36 373,000 35 772,000 35 183,000 258 070,000 Senised netoümberpaigutused –524,375 –571,595 –1 095,970 Netoümberpaigutus praeguses tehnilises kohanduses (2023) –747,811 –747,811 Esimesest sambast teise tehtavate netoümberpaigutuste kogusumma võrreldes algse vaheülemmääraga –524,375 –571,595 –747,811 0,000 0,000 0,000 0,000 –1 843,781 EAGFi netosaldo pärast kõiki ümberpaigutusi 38 039,625 37 543,405 36 856,189 36 983,000 36 373,000 35 772,000 35 183,000 256 750,219 Rubriigi 3 vaheülemmäär pärast ümberpaigutusi 38 040,000 37 544,000 36 857,000 36 983,000 36 373,000 35 772,000 35 183,000 256 752,000 Ümardamisest tingitud erinevus 0,375 0,595 0,811 0,000 0,000 0,000 0,000 1,781 Erinevus võrreldes algse vaheülemmääraga pärast kõiki ümberpaigutusi –524,000 –571,000 –747,000 0,000 0,000 0,000 0,000 –1 842,000

2.3.Programmispetsiifilised kohandused vastavalt mitmeaastase finantsraamistiku määruse artikli 5 lõikele 2

Vastavalt mitmeaastase finantsraamistiku määruse artikli 5 lõikele 2 ja artikli 4 lõike 1 punktile e sisaldab käesolev teatis mitmeaastase finantsraamistiku määruse II lisas osutatud eriprogrammide jaoks 2023. aastaks ette nähtud täiendavate eraldiste arvutust ning sellest tulenevat kulukohustuste ja maksete assigneeringute ülemmäärade ülespoole korrigeerimist.

2021. aastal on nõukogu määruste (EÜ) nr 1/2003 ja (EÜ) nr 139/2004 alusel määratud trahvidest (ja nendega seotud intressidest) saadav tulu, mis on kuni aasta lõpuni kantud eelarvesse tuluna, 1 233 miljonit eurot (1 117 miljonit eurot 2018. aasta hindades). See summa jääb allapoole miinimumkünnist, milleks on 1 500 miljonit eurot 2018. aasta hindades. Seepärast on miinimumkünnis 2018. aasta hindades 2023. aasta kohanduse kogumaht.

Pärast 2 % aastadeflaatori kohaldamist ja miljoni euroni ümardamist vastavalt mitmeaastase finantsraamistiku ülemmäärade väljendamistavale on kohandus jooksevhindades 1 657 miljonit eurot. See summa vastab kulukohustuste assigneeringute üldise ülemmäära ja maksete assigneeringute ülemmäära ülespoole korrigeerimisele 2023. aastal.

Kohanduse jaotus mitmeaastase finantsraamistiku rubriikide ja programmide kaupa põhineb mitmeaastase finantsraamistiku määruse II lisa veerul „Jaotamispõhimõte“. Kulukohustuste assigneeringute üksikute ülemmäärade kohandused ümardatakse lähima miljoni euroni.

KULUKOHUSTUSTE ÜLEMMÄÄR Jooksevhinnad 2018. aasta hinnad 1. Ühtne turg, innovatsioon ja digitaalvaldkond 602 000 000 545 000 000 Programm „Euroopa horisont“ 451 500 000 408 750 000 InvestEU fond 150 500 000 136 250 000 2b. Vastupidavus ja väärtused 904 000 000 819 000 000 Programm „EL tervise heaks“ 437 302 384 395 912 558 Programm „Erasmus+“ 256 202 383 232 112 557 Programm „Loov Euroopa“ 90 317 140 81 824 931 Õiguste ja väärtuste programm 120 478 093 109 149 954 4. Ränne ja piirihaldus 151 000 000 136 000 000 Integreeritud Piirihalduse Fond 151 000 000 136 000 000 Kulukohustuste ülemmäär kokku: 1 657 000 000 1 500 000 000 MAKSETE ÜLEMMÄÄR 1 657 000 000 1 500 000 000

2.4.Maksete ülemmäära kohandus vastavalt artikli 4 lõike 1 punktile d ja artikli 11 lõike 1 punktile b – Ühtne varuinstrument.

Kooskõlas mitmeaastase finantsraamistiku määruse artikli 4 lõike 1 punktiga d sisaldab tehniline kohandus ühtse varuinstrumendi kohase maksete assigneeringute ülemmäära kohandamise summat, nagu on osutatud artikli 11 lõike 1 esimese lõigu punktis b.

Vastavalt artikli 11 lõike 1 punktile b tehakse see kohandus esmakordselt 2022. aastal (2023. aasta tehnilises kohanduses).